wickkiey/tamil-wikipedia-markdown huggingface dataset:
# வின்டோஸ் டிஃபென்டர்



முன்னர் **வின்டோஸ் அன்டிஸ்பைவேர்** என முன்னர் அறியப்பட்ட **வின்டோஸ் டிஃபென்டர்** ஸ்பைவேர் என்றழைக்கப்படும் மைக்ரோசாப்ட் இலவச மென்பொருளானது ஒற்றுமென்பொருட்களை வின்டோஸ் எக்ஸ்பி, விண்டோஸ் சேவர் 2003, விண்டோஸ் விஸ்டா இயங்குதளங்களில் இயங்குதல் மற்றும் நிறுவுதல்களைத் தடுத்தும் நீக்கவும் உதவுகின்றது. விஸ்டாவுடன் ஒருங்கிணைக்கப்பட்டுள்ள இந்த மென்பொருளானது மைக்ரோசாப்டின் இணையத்தளத்தில் இருந்து இலவசமாகப் பதிவிறக்கப்படக்கூடியது.  

## மேலோட்டம்
விண்டோஸ் டிபெண்டர் ஜயண்ட் கம்பனி சாப்ட்வேரினால் உருவாக்கப் பட்ட ஜயண்ட் அண்டிஸ்பைவேரை அடிப்படையாகக் கொண்டது. இதை மைக்ரோசாப்ட் டிசெம்பர் 16, 2004 இல் உள்வாங்கிக் கொண்டது. இதன் பழையமென்பொருளானது விண்டோஸ் 98 போன்ற பழைய இயங்குதளங்களில் இயங்கினாலும் மைக்ரோசாப்டின் உள்வாங்கலின் பின் பழைய இயங்குதளங்களின் ஆதரவு கைவிடப்பட்டது. ஜயண்ட் சாப்வேரின் பங்காளியான சண்பெல்ட் சாப்ட்வேர்ரின் கவுண்டஸ்பைவேர் பழைய இயங்குதளங்களை இன்றளவும் ஆதரித்து வருகின்றது.  

இதன் பீட்டாப் பதிப்புக்கள் விண்டோஸ் 2000 ஆதரித்தாலும், அக்டோபர் 24, 2006 இல் வெளிவந்த இறுதிப்பதிப்பில் இந்த ஆதரவு விலக்கப்பட்டுள்ளதாக அறிவிக்கப்பட்டுள்ளப்போதும் இது மென்பொருளை நிறுவும் போதுள்ள ஓர் செயற்கையான நிபந்தனை மூலமே இது கட்டுப்படுத்தப்படுவதாகவும் இந்நிபந்தனையை நீக்கிவிட்டால் இவை வின்டோஸ் 2000 இயங்குதளத்திலும் இயங்கக்கூடியதாகக் கண்டறியப்பட்டுள்ளது.  

## மேம்படுத்தப் பட்ட வசதிகள்
### நிகழ்நிலைப் பாதுகாப்பு
வின்டோஸ் டிஃபெண்டர் தேர்வுகள் நிகழ்நிலையில் தெர்வு செய்யக் கூடியவை.  
- தானாக ஆரம்பிக்கும் மென்பொருட்கள் - கணினியை ஆரம்பித்ததும் தானாக ஆரம்பிக்கும் மென்பொருட்களைக் கண்காணித்தல்
- சிஸ்டம் கோப்புக்கள் - விண்டோஸ் பாதுகாப்புத் தொடர்பான கோப்புக்களைக் கண்காணித்தல்
- இண்டநெட் எக்ஸ்புளோளர் சேர்க்கைகள் - இண்டநெட் எக்ஸ்புளோளரை ஆரம்பிக்கும் போது ஆரம்பிக்கும் சேர்க்கைகளைக் கண்காணித்தல்.
- இண்டநெட் எக்ஸ்புளோளர் விருப்பங்கள் - இண்டநெட் எக்ஸ்புளோளர் உலாவியின் பாதுகாப்பு விருப்பத் தேர்வுகளைக் கண்காணித்தல்.
- இண்டநெட் எக்ஸ்புளோளர் பதிவிறக்கம் - இண்டநெட் எக்ஸ்புளோளரில் பதிவிறக்கப்பட்டு இண்டநெட் எக்ஸ்புளோளருடன் சேர்ந்தியங்கும் மென்பொருட்களைக் கண்காணித்தல்
- சேவைகள் மற்றும் டிரைவர்ஸ் - டிரைவர்ஸ் மற்றும் விண்டோஸ் மென்பொருட் சேவைகளைக் கண்காணித்தல்
- மென்பொருள் நடத்தை - மென்பொருட்களின் இயங்கும் போது அதன் நடத்தைகள் கண்காணிக்கப்படுகின்றன.
- விண்டோஸ் சேர்க்கைகள் - மென்பொருள் யுட்டிலிட்டிஸ் என்கின்ற மென்பொருட்களின் பயன்பாட்டை இலகுவாக்கும் அல்லது வசதிகளைச் சேர்க்கும் சேர்க்கைகளின் நடத்தைகளை அவதானித்தல்.

## வெளியிணைப்புகள்
- விண்டோஸ் டிபெண்டர்
- விண்டோஸ் டிபெண்டர் பதிவிறக்கம் அதிகாரப்பூர்வத்தளத்தில் இருந்து
- விண்டோஸ் டிபெண்டர் பதிவிறக்கம் பீட்டாநியூஸ் இணையத்தளத்தில் இருந்து.
- விண்டோஸ் டிபெண்டர் பயிற்சியும் ஆதரவும்
- மைக்ரோசாப்ட் கெட்டமென்பொருட்கள் தொடர்பான வலைப்பதிவு

## உசாத்துணைகள்
# எம் மகன்


***எம் மகன்*** (*Em Magan*) 2006 ஆம் ஆண்டு வெளிவந்த தமிழ்த் திரைப்படமாகும்.  

## வகை

நகைச்சுவைப்படம் / காதல்படம்  

## கதை

பலசரக்குக் கடை ஒன்றினை வைத்து நடத்தும் எம்டன் (நாசர்) மிகவும் கோப சுபாவமுடையவர்.சிறிதாக ஏதாவது பிரச்சனையென்றால் அப்பிரச்சனையைப் பெரிதுபடுத்துபவராகவும் திகழ்கின்றார் எம்டன்.தனது மகனான கிருஷ்ணனை கல்லூரியில் மாண்வர்கள் மத்தியில் அவமானப்படுத்தும் வகையில் பேசும் எம்டன் அவரைத் தனது கடையில் கூலியாள் போன்று நடத்துவதும் குறிப்பிடத்தக்கது.திருட்டுப்போன பணத்திற்காக காரணமின்றி கிருஷ்ணாவைத் தாக்கவும் செய்கின்றார் எம்டன்.பின்னர் உண்மை என்பதனைத் தெரிந்து அவருக்கு உணவு ஊட்டவும் செய்கின்றார்.ஒரு முறை இவர் மதுரைக்குச் செல்லும் சமயம் பார்த்து தனது இளம்வயது சிநேகிதியான ஜனனியின் (கோபிகா) ஊருக்கு தனது தாயாருடன் செல்கின்றார்.அங்கு ஜனனியைக் காணது மனம் நொந்து போகும் கிருஷ்ணா பின்னர் ஜனனி வீட்டிலிருந்த தாத்தா இறந்து போகவே அவர்கள் வீட்டிற்கு எம்டன் குடும்பத்தினர் செல்ல நேரிட்டது,அச்சமயம் ஜனனியைச் சந்தித்துக் கொள்ளும் கிருஷ்ணா தனது காதலை வெளிப்படுத்துகின்றார்.இவர்கள் கொஞ்சிக் கொண்டிருப்பதைப் பார்த்துவிட்ட எம்டனும் ஜனனியின் குடும்பத்தாரும் கிருஷ்ணாவையும்,ஜனனியையும் அடித்தனர்.இதற்குப் பிறகு பகை ஏற்படும் இரு குடும்பத்தாரும் இருவரையும் சேர விடாது தடுத்த போதும் ஜனனியும் கிருஷ்ணாவும் சேர்ந்தே வாழ்கின்றனர்.பின்னர் கிருஷ்ணாவின் தாய்மாமனான அய்யாக்கண்ணுவின் (வடிவேல்) உதவியினால் இருவரும் திருமணம் செய்து கொண்டு வாழ்கின்றனர்.கிருஷ்ணனும் பெரிய தொழில் நிறுவனமொன்றில் வேலை பார்த்து கை நிறையப் பணத்தினையும் சம்பாதித்துக் கொள்கின்றான்.ஆனாலும் தனது தந்தையை மறக்காது அவரிடம் சென்று தன் வீட்டில் வந்து தங்குமாறு கேட்கின்றான்.எம்டன் குடும்பம் கிருஷ்ணன் கூட தங்கியிருக்கின்றனரா என்பது திரைக்கதையின் முடிவு.  

## வெளியீடு
திரைப்படத்தின் பெயர் ஆரம் பத்தில் எம்டன் மகன் என்றே வைக்கப்பட்டது, ஆனாலும் தமிழ்நாடு அரசின் வரி விலக்கிற்காக *எம் மகன்* எனச் சுருக்கமாக வைக்கப்பட்டது. எம் மகன் 2006 செப்டம்பர் 7 இல் வெளியிடப்பட்டது.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "மாசக்கணக்கில் ஓட்டல் சாப்பாடு சாப்பிட்டு, ஏதோ ஒரு நாள் வீட்டுச் சாப்பாடு கிடைத்தால் ஒரு சுகம், சுவை வருமே... அப்படியரு குடும்பப் படம் தந்திருக்கிறார் டைரக்டர் திருமுருகன்." என்று எழுதி மதிப்பெண்களை வழங்கினர்.
# வில்லியம் கோல்டிங்



**சர் வில்லியம் கோல்டிங்** (*Sir William Gerald Golding*, செப்டம்பர் 19, 1911 – ஜூன் 19, 1993) இலக்கியத்துக்கான நோபல் பரிசு பெற்ற பிரித்தானிய நாவலாசிரியர் ஆவார். இவரது படைப்புக்களில் மிகவும் பிரபலமானது லார்ட் ஆஃவ் தி பிளைஸ் (*Lord of the Flies*) என்பதாகும். பட்டப்படிப்பைத் தொடர்ந்த காலத்திலேயே (1934) தனது முதற் கவிதைத் தொகுப்பை வெளியிட்டார். ஆசிரியராகப் பணியைத் தொடங்கிய இவர் 1961 இன் பின்னர் முழுநேர எழுத்தாளரானார். 1980 இல் ரைட்ஸ் ஆஃவ் பேசேஜ்(*Rites of Passage*) நாவலுக்காக புக்கர் பரிசு பெற்ற இவர் 1983 இல் இலக்கியத்துக்கான நோபல் பரிசும் பெற்றார். 1988 இல் சர் பட்டம் பெற்றார். 1993 இல் காலமானார்.
# சிவகாசி (திரைப்படம்)



***சிவகாசி*** (*Sivakasi*) ஆம் ஆண்டு வெளிவந்த 2005 தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், அசின், பிரகாஷ் ராஜ் மற்றும் பலர் நடித்திருந்தனர்.  

## வகை
மசாலாப்படம்  

## கதை

தங்கை மீது பாசம் உள்ளவரகாத் திகழும் சிவகாசி (விஜய்) தனது சிறுவயதிலேயே குடும்பத்தில் ஏற்படும் பிரச்சனைகள் காரணமாக குடும்பத்தை விட்டுப் பிரிந்து தனியே குடித்தனம் நடத்துகின்றார் சிவகாசி.ஒரு உணவு விடுதியை நடத்திவரும் சிவகாசி அங்கு வரும் ஹேமாவா விரும்பப்படுகின்றார்.எவ்வளவு எடுத்துக் கூறியும் ஹேமா தன் மனதை மாற்றிக்கொள்ளாது சிவகாசியுடனே தங்கியும் இருக்கின்றார்.பின்னர் தனது குடும்பக் கதையினை ஹேமாவிற்குக் கூறும் சிவகாசி தனது தங்கையினைப் பார்ப்பதற்காக ஹேமாவின் விருப்பத்தின்படி தங்கை வாழும் ஊருக்குச் செல்கின்றார்.அங்கு தனது தங்கையின் குடும்பம் சிவகாசியின் அண்ணனான உடயப்பாவினால் (பிரகாஷ் ராஜ்) நடுத்தெருவுக்குக் கொண்டுவரப்படுவதை அறியும் சிவகாசி தான் யார் என்பதன் உண்மையினை தெரிவிக்காத வண்ணம் அண்ணன் உடயப்பாவிடமிருந்து பல விடயங்களை அரங்கேற்றுகின்றார் சிவகாசி.இறுதியில் தன் அண்ணனுக்குப் போட்டியாக அரசியலில் போட்டியிடும் சிவகாசி அத்தேர்தலில் வெற்றியும் பெறுகின்றார் என்பதும் குறிப்பிடத்தக்கது.  

## துணுக்குகள்
- ஆர்காட்டு நீதிமன்றத்தின் தீர்ப்பின் படி வக்கீல்களினைப் பற்றி தவறாகத் இத்திரைப்படம் எடுக்கப்பட்டிருப்பதனால் நடிகர் விஜயை கைது செய்வதற்காக ஜூன் 10 2006 அன்று தீர்மாண்ம் கொண்டு வரப்பட்டது.மேலும் பல வக்கீல்கள் விஜய்க்கு எதிராக ஆர்ப்பாட்டம் செய்து அவரது உருவப் பொம்மையினை எரித்தனர் என்பதும் குறிப்பிடத்தக்கது.

## வெளியிணைப்புகள்
- சிவகாசி
# டும் டும் டும்



***டும் டும் டும்*** (*Dumm Dumm Dumm*) ஆம் ஆண்டு வெளிவந்த 2001 தமிழ்த் திரைப்படமாகும். அழகம் பெருமாள் இயக்கத்தில் வெளிவந்த இத்திரைப்படத்தில் மாதவன், ஜோதிகா, விவேக் மற்றும் பலர் நடித்திருந்தனர்.  

## கதை

நகரவாசியான ஆதி (மாதவன்) தனது பெற்றோர்களுக்கு நலமில்லை என்ற பொய்யான காரணத்தைக் காட்டி அவனின் பெற்றோர்கள் தங்கியிருக்கும் ஊருக்கு அழைக்கப்படுகின்றான். பதற்றுடன் வரும் அவனும் பின்னர் தனக்கு பெண் பார்த்து வைத்திருப்பதைத் தெரிவிப்பதற்காகவே இவ்வாறு அழைக்கப்பட்டேன் என்பதனையும் தெரிந்து கொள்கின்றான். கிராமத்துப் பெண்ணான கங்கா (ஜோதிகா) மற்றும் ஆதி இருவரும் ஆரம்பத்தில் திருமணம் செய்வதற்கு மறுக்கின்றனர். பின்னர் இருவரும் காதலிக்கின்றனர்.  

## பாடல்கள்
- **தேசிங்கு ராஜா** - ஹரிஸ் ராகவேந்திரா, சுஜாதா
- **சுற்றும் பூமி** - ஹரினி
- **உன் பேரை சொன்னாலே** - உன்னிகிருஷ்ணன், சாதனா சர்க்கம்
- **ரகசியமாய்** - ஹரிகரன், சாதனா சர்க்கம், ராமநாதன்
- **கிருஷ்ணா கிருஷ்ணா** - ஹரிஸ் ராகவேந்திரா, கார்த்திக்
- **அத்தான் வருவாக** - மால்குடி சுபா, சித்ரா சிவராமன்

## துணுக்குகள்
- இத்திரைப்படம் 105 நாட்கள் தொடர்ந்து திரையிடப்பட்டது.

## மேற்கோள்
# சுயம்வரம் (1972 திரைப்படம்)



***சுயம்வரம்*** (*One's Own Choice*) (1972) ஆம் ஆண்டு வெளிவந்த மலையாள மொழித் திரைப்படமாகும். இத்திரைப்படமே அடூர் கோபாலகிருஷ்ணனின் முதற் திரைப்படம் என்பதும் குறிப்பிடத்தக்கது.  

## கதை

எழுத்தாளராகத் திகழும் விஷ்வம் அவர் மனைவியான சீதாவுடன் குடித்தனம் நடத்துகின்றார். திடீரென ஏற்படும் பணப்பற்றாக்குறையினால் அவர்கள் வசதிகள் குறையப்பெற்ற பகுதிகளில் வாழவேண்டிய சூழல் ஏற்படுகின்றது. அச்சமயம் விஷ்வத்திற்கு மரத்தொழிற்சாலையில் வேலை கிடைக்கின்றது. மேலும் குழந்தையினைப் பெற்றெடுக்கும் சீதா நோய் வாய்ப்பட்டிருந்த கணவரைப் பலிகொடுக்கின்றார். இதன்பின்னர் விதவைக் கோலம் பூண்டிருக்கின்றார் சீதா.  

## விருதுகள்
**1973 மாஸ்கோ சர்வதேச திரைப்படவிழா (ரஷ்யா)**  
- பரிந்துரைக்கப்பட்டது கோல்டன் விருது - அடூர் கோபாலகிருஷ்ணன்

**1973 சிறந்த திரைப்படத்திற்கான தேசிய திரைப்பட விருது (இந்தியா)**  
- வென்ற விருது - கோல்டன் லோட்டஸ் விருது - சிறந்த திரைப்படம்
- வென்ற விருது - கோல்டன் லோட்டஸ் விருது - சிறந்த இயக்குநர்
- வென்ற விருது - சில்வர் லோட்டஸ் விருது - சிறந்த நடிகை - சாரதா
- வென்ற விருது - சில்வர் லோட்டஸ் விருது - சிறந்த ஒளிப்பதிவு - எம்.சி ரவி வர்மா

## வெளியிணைப்புகள்
- சுயம்வரம் சர்வதேச திரைப்படத் தரவு தளத்தில்
# கழாத்தலையார்

**கழாத்தலையார்** அல்லது **கழாஅத்தலையார்** எனக்குறிப்பிடப்படும இவர் சங்க காலத் தமிழ்ப் புலவர்களில் ஒருவர். இப்புலவர் தம் பாடல் ஒன்றில் தன் மகன் வெட்டுண்டு கிடப்பதைப் பார்த்து தன் தலையைக் கழுவாமல் இருந்த ஒருத்தியைக் குறிப்பிடுகியார். இவரது பெயர் தெரியாத நிலையில் இவரை இவரது பாடலில் பயின்றுவரும் தொடரைக்கொண்டு 'கழாஅத்தலையார்' என்றனர். புறநானூற்றில் காணப்படும், 62, 65, 270, 288, 289, 368 ஆம் பாடல்கள் இப்புலவரால் பாடப்பட்டவை.  

இவர் கி.மு மூன்றாம் நூற்றாண்டளவில் வாழ்ந்தவர் எனக் கருதப்படுகின்றது.  
## கழாஅத்தலையார் குறிப்பிடும் வரலாற்றுச் செய்திகள்
**திருப்போர்ப்புறம் போர்**

| வெண்ணிப் போர் | } |
| --- | --- |

- சேரமான் குடக்கோ நெடுஞ்சேரலாதன் சோழன் வேல்பஃறடக்கைப் பெருவிறற்கிள்ளி ஆகிய இருவரும் திருப்போர்ப்புறம் என்னுமிடத்தில் தம் படைகள் சாய்ந்த பின் இருவருமாகத் தனித்து நின்று போராடி இருவருமே மாய்ந்தனர். அந்தப் போர்க்களத்தில் குற்றுயிரும் கொலையுயிருமாகக் கிடந்த சேரனை நேரில் கண்டு அவனது மார்பில் கிடந்த ஆரத்தைப் பரிசாக வழங்கும்படி இப் புலவர் கேட்கிறார்.
- போர்க்களத்தில் கரிகாலன் தன் வலிமையை வெளிப்படுத்தி வேல் வீசியபோது, அது பெருஞ்சேரலாதனின், முதுகு வழியே பாய்ந்து சென்றது. இதற்காக வருந்திய சேரன் போர்க்களத்திலேயே வடக்கிருந்து உயிர் துறந்தான்.
- வீரத் தாய்மார் போர்களம் சென்று காண்பது வழக்கம். போர்களத்தில் சாய்ந்து கிடந்த மகனை அவது தாய் தழுவ விடாமல் பருந்துகள் மொய்த்துக்கொண்டிருந்தன. ஊரார் பொற்கலத்தில் கள் வழங்கிக்கொண்டிருந்தனர். அப்போது போருக்கு அழைக்கும் ஓசை கேட்டது. அங்கிருந்த மூதிலாள் என்னும் மறக்குலப் பெண் (போருக்குச் செல்லத்) தன் மகனுக்கு ஊற்றிக் கொடுக்கும்படி வேண்டினாள்.
# சிவப்பு பாண்டா


**சிவப்பு பாண்டா** (Red Panda) (இலத்தீன்: *Ailurus fulgens* நெருப்பு வண்ணப் பூனை) பூனையை விட சற்று பெரிதான, பெரும்பாலும் மரக்கறியே உண்ணும் ஒரு பாலூட்டி விலங்கு ஆகும். **கரடிப் பூனை** அல்லது **பயர் பாக்சு** என்றும் அழைக்கப்படுகின்றன. இவை பெரும்பாலும் மூங்கிலையே உணவாகக் கொள்கின்றன. அடர்த்தியான முடிகளுடன் காணப்படும் இவை இமயமலையையும் தென் சீனாவையும் பிறப்பிடமாகக் கொண்டவை. இது சிக்கிமின் மாநில விலங்காகும்.  

## மேற்கோள்களும் அடிக்குறிப்புகளும்

## மேலும் பார்க்க
- பாண்டா
# மக்கள் தொகைக்கோட்பாடு பற்றிய கட்டுரை


***மக்கள் தொகைக்கோட்பாடு பற்றிய கட்டுரை (An Essay on the Principle of Population)*** எனும் நூல் 1798 ம் ஆண்டில் வண பிதா.தோமஸ் ரொபர்ட் மால்தஸினால் எழுதப்பட்டு வெளியிடப்பட்டது.அக்காலகட்டத்தில் மக்கள் தொகை பற்றி ஆராய்ந்து பல நூல்கள் வெளியிடப்பட்டபோதும், மக்கள்தொகைப்பெருக்கமும் அதனால் ஏற்படும் பிரச்சனைகள் குறித்த கணிதரீதியான எதிர்வு கூறலினால் இந்நூல் பலரது கவனத்தை பெற்றுக்கொண்டது.  

இக் கட்டுரை நூல் பிரித்தானியாவில் மக்கள்தொகைபெருக்கம் குறித்த சர்ச்சைகள் விவாதங்களைக் தோற்றுவித்ததுடன்,மக்கள்தொகைக் கணக்கெடுப்புச் சட்டமும் (Census Act 1800) நிறைவேறுவதற்கு வழிகோலியது.இச்சட்டதின் பயனாக இங்கிலாந்தினில் 1801 ம் ஆண்டு தொடங்கி இன்றுவரை ஒவ்வொரு 10 ஆண்டுகளுக்கு ஒருமுறை மக்கள்தொகை கணக்கெடுக்கப்பட்டு வருகின்றது.  

மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே இந் நூலின் அடிப்படைக் கருத்தாகும்.  

### மால்தசுக்கு எதிரான விவாதங்கள்

1. ௧ மால்தஸ் கூறுவதைப் போல மக்கள்தொகை பெருக்கல் விகிதத்திலும் உணவு உற்பத்தி கூட்டல் விகிதத்திலும் அதிகரிக்கின்றன என்பதற்கு எந்த விதமான ஆதாரமும் இல்லை
1. 2 உலகத்தில் பிறக்கும் ஒவ்வொரு குழந்தையும் வாயுடன் மட்டும் பிறப்பதில்லை.உலகில் உணவு மற்றும் பிறவற்றின் உற்பத்தியை அதிகரிப்பதில் தங்களின் பங்கை அளிக்க ஏதுவாக அவை இரண்டு கைகள் மற்றும் கால்களுடன்தான் பிறக்கின்றன

## பதிப்பு
1798ல் வெளியிடப்பட்ட 1ம் பதிப்பினை தொடர்ந்து 1803 1806, 1807, 1817, மற்றும் 1826ல் தொடர்ச்சியாக 6 பதிப்புக்கள்வரை புதிய விபரங்களுடன் வெளியீட்டார்.1830 ம் ஆண்டில்  
இவ் 6 பதிப்புக்களின் சாரம்சத்தினை தொகுத்து *A Summary View on the Principle of Population* எனும் நூலாக வெளியீட்டார்.  

1834ம் ஆண்டில் மால்தஸ் இறந்தார்.  

## இவற்றினையும் பர்க்க
- தொன்மைப்பொருளியல்
# யாழ்ப்பாண வரலாறு

இலங்கையின் வடபகுதியில் உள்ளது யாழ்ப்பாணம். இப் பெயர் தற்காலத்தில் யாழ்ப்பாண நகரத்தையும், யாழ்ப்பாண மாவட்டத்தையும் குறிக்கப் பயன்படுவது என்றாலும், இன்று நாம் யாழ்ப்பாண அரசு என்று குறிப்பது இவற்றிலும் பெரிய ஒரு நிலப்பகுதியை ஆகும். இது வலுவுடன் இருந்த காலத்தில், இன்றைய வடமாகாணம் முழுவதையும், கிழக்கின் பகுதிகளையும், புத்தளம் வரையிலான மேற்குக் கரையோரங்களையும் உள்ளடக்கி இருந்தது. இதனுடைய எல்லை காலத்துக்குக் காலம் மாறி வந்துள்ளது ஆயினும், இதனுடைய தலைமை இடமும், மக்கட்செறிவும் யாழ்ப்பாணக் குடாநாட்டுக்கு உள்ளேயே இருந்து வந்திருக்கிறது. **யாழ்ப்பாண வரலாறு** என்னும் இந்தக் கட்டுரை யாழ்ப்பாணம் என்பதற்குக் குறிப்பிட்ட எல்லையை வரையறை செய்யாமல், குறிப்பிட்ட காலங்களில் யாழ்ப்பாணம் என்ற சொல்லால் பொதுவாகப் புரிந்து கொள்ளப்பட்ட பகுதிகளினது வரலாற்றைக் கையாளுகின்றது.  

## யாழ்ப்பாண வரலாற்றுக் காலகட்டங்கள்

யாழ்ப்பாண வரலாற்றை வசதி கருதிப் பின்வரும் கட்டங்களாகப் பிரிக்கலாம்.  
1. ஆரியச் சக்கரவர்த்திகளுக்கு முற்பட்டகாலம். (கி.பி 12 ஆம் நூற்றாண்டுக்கு முன்)
1. ஆரியச் சக்கரவர்த்திகள் காலம் (கி.பி 12 ஆம் நூஆ - கி.பி 1620)
1. குடியேற்றவாத ஆட்சிக் காலம் (கி.பி 1620 - கி.பி 1948)
1. குடியேற்றவாத ஆட்சிகளுக்குப் பிற்பட்ட காலம். ( கி.பி 1948 க்குப் பின்)

## யாழ்ப்பாண வரலாற்றுச் சான்றுகள்

யாழ்ப்பாணத்தின், 12 ஆம் நூற்றாண்டுக்கு முற்பட்ட வரலாற்றை அறிந்து கொள்வதற்கான சான்றுகள் இன்றுவரை மிக அரிதாகவே காணப்படுகின்றன. பொதுவாக, ஒரு நாட்டின் அல்லது ஒரு பகுதியின் வரலாற்றை வெளிப்படுத்துவனவான, இலக்கியச் சான்றுகள், தொல்லியல் சான்றுகள், வாய்மொழிச் சான்றுகள் முதலியவை போதிய அளவு இல்லை.
# மகாநகர்



***மகாநகர்*** (*The Big City*, 1963) ஆம் ஆண்டு வெளிவந்த வங்காள மொழித் திரைப்படமாகும்.  

## வகை
கலைப்படம்  

## கதை

1950 ஆம் ஆண்டுகளின் பின்னணியில் நடைபெறும் இத்திரைப்படத்தில் மசூம்தார் (மாதபி முகர்ஜீ) ஒரு நடுத்தர குடும்பத்தைச் சேர்ந்தவராவார்.இவரது கணவரின் வருமானம் குடும்பத்திற்குப் போதுமான அளவு இல்லாதுபோகவே இவரும் வேலை செய்யத் தொடங்ககுகின்றார்.வீடு வீடாகச் சென்று பொருட்களை விற்பனை செய்பவராக வேலையொன்றினைப்பெற்று குடும்பத்தினரிடம் மகிழ்ச்சியினை ஏற்படுத்துகின்றார்.ஆனாலும் தனது சிறு வயது மகன் தாயாரைக் காணாது மனம் நொந்து போய் வீட்டில் இருப்பதனையும் உணர்கின்றார்.இச்சமயம் வேலை செய்யும் இடத்தில் மிகுந்த வரவேற்பைப்பெறும் மஸூம்தார் வேலை செய்யும் நபர்களுடன் நெருங்கிப்பழகுவதனைத் தற்செயலாகப் பார்த்துவிடும் இவர் கணவரால் ஆரம்பத்தில் சந்தேகப்பார்வையுடன் பார்க்கப்படுகின்றார். அத்தகைகைய காரணங்களினால் தனது மனைவியை வேலை செய்யச் செல்ல வேண்டாமென அவர் கூறுகின்றார். அதே போல் வேலையை ராஜினாமா செய்வதற்கான கடிதத்தினை எடுத்துச்செல்லும் சமயம் தனது கணவர் வேலை செய்த வங்கியில் பிரச்சினை ஏற்பட்டு வேலையினை இழக்க நேரிடுகின்றது.அதனால் தனது வேலையினைத் தொடர்ந்து செய்யும் மசூம்தார் தன்னுடன் வேலை செய்த தோழி சுகயீனம் காரணமாக வேலை செய்ய வராததினையும் பொருட்படுத்தாது அவரை வேலைவிட்டு நீக்கிய காரணத்திற்காக தனது தலைமை அதிகாரியிடம் தனது ராஜினாமாக் கடிதத்தினை அளித்துப்பின் வீடு செல்கின்றார்.  

## விருதுகள்
- வென்ற விருது சில்வர் பியர் 1964 பெர்லின் திரைப்பட விழா. .

## வெளியிணைப்புகள்
- மகாநகர் (சத்யஜித் ராயின் தளத்தில்)
# இதயகோயில்


**இதய கோயில்** (*Idaya Kovil*) இயக்குநர் மணிரத்தினம் இயக்கத்தில், இளையராஜா இசையமைப்பில் , மோகன், ராதா, அம்பிகா மற்றும் கவுண்டமணி உள்ளிட்டோர் நடித்து (1985) ஆம் ஆண்டு வெளிவந்த தமிழ்த் திரைப்படம் ஆகும்.  

## நடிகர்கள்
- மோகன் - சங்கர்
- இராதா - சூர்யா
- அம்பிகா - கௌரி
- கவுண்டமணி - லோகிதாசன் பாகவதர்
- கபில் தேவ்- சுரேசு
- சின்னி ஜெயந்த் - சுரேசின் நண்பர்
- சார்லி - சார்லி
- செந்தில் லோகிதாசன் - பாகவதரின் உதவியாளர்
- ஜி. சீனிவாசன் ரெட்டியார்- (கௌரியின் தந்தை)
- தியாகு - சுரேசின் நண்பர்
- இளவரசு- சங்கரின் நண்பர்
- ஒரு விரல் கிருஷ்ணா ராவ்- கனகசபை
- மீசை முருகேசன்
- ஓமக்குச்சி நரசிம்மன்- வயலின் கலைஞர்
- டைப்பிஸ்ட் கோபு - கடம் வாசிப்பவர்
- பசி நாராயணன் - பொன்னபலம்
- காஜா ஷெரிப்
- மதன் பாப்-  இசை நடத்துனர்

## பாடல்கள்
"இதயம் ஒரு கோயில்" என்ற பாடலை எழுதியவர் இளையராஜா. திரைப்படங்களில் ஒரு முழுப் பாடலை இளையராஜா எழுதியது இதுதான் முதல் முறை. அந்தச் சூழ்நிலைக்கு ஒரு கவிஞர் சரியாக எழுதாததால் ஒரு எடுத்துக்காட்டிற்காக பல்லவி கூற ஆரம்பித்து முழுப்பாட்டையும் இளையராஜாவே எழுதிவிட்டார்.  
**-

! எண்
! பாடல்
! பாடகர்(கள்)
! பாடலாசிரியர்
! நீளம்**

| 1 | இதயம் ஒரு கோயில் | இளையராஜா, எஸ். ஜானகி | இளையராஜா |  |  |
| --- | --- | --- | --- | --- | --- |
| 2 | இதயம் ஒரு கோயில் | எஸ். பி. பாலசுப்பிரமணியம், எஸ். ஜானகி | இளையராஜா |  |  |
| 3 | யார் வீட்டில் ரோஜா | எஸ். பி. பாலசுப்பிரமணியம் | மு. மேத்தா | 04:41 |  |
| 4 | கூட்டத்திலே கோயில்புறா | எஸ். பி. பாலசுப்பிரமணியம் | முத்துலிங்கம் | 04:29 |  |
| 5 | பாட்டுத் தலைவன் | எஸ். பி. பாலசுப்பிரமணியம், எஸ். ஜானகி | வாலி | 04:43 |  |
| 6 | நான் பாடும் மௌனராகம் | எஸ். பி. பாலசுப்பிரமணியம் | வைரமுத்து | 04:23 |  |
| 7 | வானுயர்ந்த சோலையிலே | எஸ். பி. பாலசுப்பிரமணியம் | வரதராஜன் | 05:14 |  |
| 8 | ஊரோரமா ஆத்துப்பக்கம் | இளையராஜா, கே. எஸ். சித்ரா | வாலி | 04:51 | } |
# பேர்ற் சக்மன்



**பேர்ற் சக்மன்** அல்லது **பெர்ட் சாக்மன்** (ஆங்கிலம்:Bert Sakmann) (பி. ஜூன் 12, 1942) நோபல் பரிசு பெற்ற செருமானிய உடற்செயலியலாளர். இவர், எர்வின் நேயெருடன் இணைந்து உயிரணு ஒற்றை அயனித்தடங்களின் செயல்பாடு குறித்த ஆய்வுக்காக 1991 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசைப் பெற்றார். 1987 இல் செருமனியில் ஆராய்ச்சிக்கான உயர் விருதொன்றையும் பெற்றுள்ளார். செருமனியில் பேராசிரியராகப் பணிபுரிகிறார்.
# இலங்கை அரசு (ஐ.தே.க) விடுதலைப் புலிகள் பேச்சுவார்த்தை, முதல் சுற்று


**இலங்கை அரசுக்கும் (ஐக்கிய தேசியக் கட்சி) விடுதலைப் புலிகளுக்குமிடையான முதல் சுற்று பேச்சுவார்தை** எனப்படுவது நோர்வே அரசினால் பெப்ரவரி 2002 இல் ஏற்படுத்தப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தம், 2002 பின்னர் தாய்லாந்தின் சதாகிப் கடற்படைத்தளத்தில் செப்டம்பர் 16 - 18 திகதிகளில் இடம்பெற்ற முதல் சுற்று நேரடிப் பேச்சுவார்தையையே ஆகும். இந்தச் சுற்றில் பின்வரும் இரு முக்கிய பிரச்சினைகளை தீர்ப்பது என முடிவு செய்யப்பட்டது, அவை:  
1. கண்ணிவெடி அகற்றும் பணிகளை விரைவு செய்வது
1. உள்நாட்டு அகதிகளை மீள்குடியமர்த்துவது.
இப் பேச்சுவார்த்தைகளில் மேலும் பேசுவது என்றும் முடிவுசெய்யப்பட்டது.  

இந்தப் பேச்சுவார்த்தைகளின் போது விடுதலைப் புலிகளின் தலைமை பிரதிநிதியான பாலசிங்கம் வெளியிட்ட பின்வரும் கருத்து "விடுதலைப் புலிகள் தனிநாடு என்கின்ற கருத்தோடு செயல்படவில்லை" The LTTE doesn’t operate with the concept of a separate state., அவர்கள் விட்டுக்கொடுத்து சமாதான தீர்வு ஒன்றை ஏற்படுத்தி கொள்வதற்கான ஒரு சமிக்கையாக அரசியல் அவதானிகளால் கருதப்பட்டது.
# இலங்கை அரசு (ஐ.தே.க) விடுதலைப் புலிகள் பேச்சுவார்த்தை, இரண்டாம் சுற்று


**இலங்கை அரசு (ஐக்கிய தேசியக் கட்சி) விடுதலைப் புலிகளுக்குமிடையான இரண்டாம் சுற்று பேச்சுவார்தை** எனப்படுவது நார்வே அரசினால் பெப்ரவரி 2002 இல் ஏற்படுத்தப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தம், 2002 பின்னர் தாய்லாந்தின் நாக்ரோன் பத்தொம் நகரில் அக்டோபர் 31 - செப்டம்பர் 3 நாட்களில் இடம்பெற்ற இரண்டாம் சுற்று நேரடிப் பேச்சுவார்தையையே ஆகும். இந்தப் பேச்சுவார்த்தைகளின் போது விடுதலைப் புலிகளில் தலைமை பிரதிநிதியான பாலசிங்கம் தாங்கள் பொது அரசியலில் ஈடுபடுவதற்கு தாயாராக இருப்பதாக தெரிவித்தார்.
# பு. உ. சின்னப்பா


**புதுக்கோட்டை உலகநாதபிள்ளை சின்னப்பா** அல்லது **பி. யு. சின்னப்பா**, (*P. U. Chinnappa*, 5 மே 1916 - 23 செப்டம்பர் 1951), தமிழ்த் திரைப்பட உலகில் நடிகர், பாடகர், தயாரிப்பாளர் என்று பல துறைகளிலும் புகழ்பெற்று விளங்கியவர்.  

## வாழ்க்கைக் குறிப்பு
1916 ஆம் ஆண்டில் புதுக்கோட்டை சமத்தானத்தில் உலகநாத பிள்ளைக்கும் மீனாட்சி அம்மாளுக்கும் மகனாகப் பிறந்தார். இவரது இயற்பெயர் சின்னசாமி. புதுக்கோட்டை என்ற தனது பிறந்த ஊரையும் சேர்த்து பி. யு. சின்னப்பாவானார். இவருடன் பிறந்தவர்கள் இரண்டு தங்கைகள் ஆவர். சின்னப்பாவின் தகப்பனார், அப்போது பிரபலமான நாடக நடிகர். அவருடன் சேர்ந்து சிறுவயதிலேயே பாடவும் கற்றுக் கொண்டார். படம் பெரு வெற்றி பெற்றது.  

மாடர்ன் தியேட்டர்ஸ் நிறுவனத்தினரின் மனோன்மணி (1942) வசூலில் பெரும் வெற்றியடைந்தது. டி. ஆர். ராஜகுமாரியுடன் சேர்ந்து இப்படத்தில் நடித்தார். 1944 ஆம் ஆண்டில் பிருத்விராஜ் படத்தில் தன்னுடன் நடித்த ஏ. சகுந்தலா என்பவரைத் திருமணம் செய்துகொண்டார். இவர்களுக்கு ராஜாபகதூர் என்ற பெயரில் ஒரு மகனும் உண்டு.  

ஜகதலப்பிரதாபனில் பிரதாபனாகத் தோன்றி ஐந்து இசைக்கருவிகளை வாசித்து அமர்க்களப்படுத்தினார். மங்கையர்க்கரசியில் மூன்று வேடங்களில் நடித்தார். இப்படத்தில் அவர் பாடிய *காதல் கனிரசமே..* பாடல் இன்றும் ரசிகர்களால் விரும்பிக் கேட்கப்படுகிறது.  

## மறைவு
சின்னப்பா 1951 செப்டம்பர் 23 அன்று இரவு தனது 35ஆவது வயதில் புதுக்கோட்டையில் காலமானார். இறப்பதற்கு முன் இவர் நடித்து வெளிவந்த படம் வனசுந்தரி. கடைசியாக இவர் நடித்துக்கொண்டிருந்த படம் சுதர்சன் இவர் இறந்தபின்னர் வெளிவந்தது.  

## நடித்த திரைப்படங்களின் பட்டியல்

1. ராஜமோகன் (1937)
1. சந்திரகாந்தா (1937)
1. அனாதைப் பெண் (1938)
1. பஞ்சாப் கேசரி (1938)
1. யயாதி (1938)
1. மாத்ரு பூமி (1939)
1. உத்தம புத்திரன் (1940)
1. ஆர்யமாலா (1941)
1. தயாளன் (1941)
1. தர்மவீரன் (1941)
1. கண்ணகி (1942)
1. மனோன்மணி (1942)
1. பிருத்விராஜன் (1942)
1. குபேர குசேலா (1943)
1. ஹரிச்சந்திரா (1944)
1. ஜகதலப் பிரதாபன் (1944)
1. மகாமாயா (1944)
1. அர்த்தநாரி (1946)
1. துளசி ஜலந்தர் (1947)
1. பங்கஜவல்லி (1947)
1. கிருஷ்ண பக்தி (1949)
1. மங்கையர்க்கரசி (1949)
1. ரத்னகுமார் (1949)
1. சுதர்சன் (1951)
1. வனசுந்தரி (1951)
# இலங்கையில் தமிழர் படுகொலைகள், 1956


**இலங்கையில் தமிழர் படுகொலைகள், 1956**, கொழும்பிலும் பிற இடங்களிலும் 150ற்கும் மேற்பட்ட தமிழர்கள் படுகொலை செய்யப்பட்ட நிகழ்வைக் குறிக்கும். ஜூன் 5, 1956 ஆம் ஆண்டு இலங்கைத் தமிழரசுக் கட்சியின் தலைமையில் தனிச் சிங்களச் சட்டத்துக்கு எதிராக காலி முகத்திடலில் சத்தியாக்கிரக முறையில் தமிழ் அரசியல் செயற்பாட்டாளர்களால் தெரிவிக்கப்பட்ட எதிர்ப்பை குழப்பும் விதத்தில் சிங்கள வன்முறைக் குழுக்களால் தாக்கப்பட்டனர். இந்த வன்முறையை தடுக்கப் பார்த்துக் கொண்டிருந்த காவற்துறையினர் எந்த முயற்சியையும் மேற்கொள்ளவில்லை. இந்த வன்முறை பரவி கொழும்பிலும் பின்னர் பிற இடங்களிலும் 150 மேற்பட்ட தமிழர்கள் படுகொலை செய்யப்பட்டனர். இதுவே இலங்கை இனப்பிரச்சினையில் தமிழர், சிங்கள், இனங்களுக்கிடையான பிரிவு பின்னர் தீவிரமான வன்முறைகளுக்கு தூண்டுதலான முதல் கொடிய வன்முறை சம்பவம் எனலாம்.  

இதில் மேல்வர்க்க தமிழர்களும் இன ரீதியில் தாக்கப்பட்டது அவர்களைத் தமிழ்த் தேசியத்தின் பக்கம் திருப்பியது. இதன் காரணமாக பல கொழும்பு வாழ் தமிழர்கள் யாழ்ப்பாணத்துக்கு இடம்பெயர்ந்தார்கள்.  

## மேலும் பார்க்க
- இலங்கை இனப்பிரச்சினைக் காலக்கோடு
# 1958 இலங்கை இனக்கலவரம்



**இலங்கை இனக்கலவரம், 1958** (*1958 riots in Ceylon*) என்பது இலங்கையில் சிறுபான்மையாக வாழும் தமிழருக்கு எதிராக நாடு 1948 இல் விடுதலை பெற்ற பின்னர் நடத்தப்பட்ட முதலாவது நாடு தழுவிய வன்முறை இனக்கலவரம் ஆகும். இவ்வன்முறைகள் 1958 மே 22 முதல் மே 27 வரை இடம்பெற்றன. ஆனாலும், 1958 சூன் 1 இல் அவசரகாலச் சட்டம் அறிவிக்கப்பட்ட பின்னரும் ஆங்காங்கே வன்முறைகள் இடம்பெற்றன. இந்நிகழ்வு பொதுவாக இனக்கலவரம் என அழைக்கப்பட்டாலும், சில இடங்களில் இனவழிப்பாகவே நடத்தப்பட்டது. இவ்வழிப்பில் கொல்லப்பட்டவர்களின் எண்ணிக்கை கண்டெடுக்கப்பட்ட உடல்களின் எண்ணிக்கையைக் கொண்டு மதிப்பிடப்பட்டு 70 முதல் 300 வரையென அறிவிக்கப்பட்டது.  

தனிச் சிங்களச் சட்டத்திற்கு எதிர்ப்புத் தெரிவித்து இலங்கைத் தமிழரசுக் கட்சி அரசியல்வாதிகள் அறப்போராட்டத்தை ஆரம்பித்தனர். இதனால் இனங்களுக்கிடையே முறுகல் நிலை அதிகரித்தது. இலங்கையின் கிழக்கே கல்லோயா நகரில் 150 தமிழர்கள் படுகொலை செய்யப்பட்டனர். இவ்வெதிர்ப்பை அடுத்து, பண்டாரநாயக்கா அரசு பண்டா-செல்வா ஒப்பந்தத்தைக் கிழித்தெறிந்தது.  

இதற்கிடையில், பிரித்தானியக் அரச கடற்படையினர் தமது திருகோணமலைத் தளத்தை மூடியதை அடுத்து 400 தமிழ்த் தொழிலாளர்கள் பணியிழந்தார்கள். இவர்களை சிங்களவர்கள் பெரும்பான்மையாக வாழும் பொலன்னறுவை மாவட்டத்தில் குடியமர்த்த அரசு திட்டமிட்டது. இந்நடவடிக்கை அம்மாவட்டத்தில் உள்ள சிங்களவர் மத்தியில் எதிர்ப்பைக் கிளப்பியது. சிங்களக் கும்பலகள் அங்கு உருவாகி அங்கு குடியேற வந்த தமிழர்களைத் தாக்கத் தொடங்கியது.  

## 1958 கலவர நிகழ்வுகள்
- மே 22 &ndash; இனக்கலவரம் ஆரம்பமானது. அடுத்த சில நாட்களில் நூற்றுக்கணக்கான தமிழர்கள் சிங்களவர்களால் படுகொலை செய்யப்பட்டனர்.
- மே 23 &ndash; மட்டக்களப்பில் தொடருந்து ஒன்று தடம் புரண்டது.
- மே 24 &ndash; இலங்கையில் பொலன்னறுவை தொடருந்து நிலையத்தில் தொடருந்தில் வந்த தமிழ்ப் பயணிகள் தாக்கப்பட்டுக் கொல்லப்பட்டனர். பல இடங்களிலும் இனக்கலவரம் பரவியது.
- மே 28 &ndash; கல்கிசையில் தமிழருக்கு எதிராக வன்முறையில் ஈடுபட்ட ஆயிரத்திற்கும் அதிகமானோர் இராணுவத்தினரால் கலைக்கப்பட்டனர்.
- மே 28 &ndash; கல்கிசை, ஓட்டல் வீதியில் தமிழர் ஒருவர் உயிருடன் எரிக்கப்பட்டார்.
- மே 29 &ndash; யாழ்ப்பாணத்தில் எந்த ஒரு சிங்களவரும் கொல்லப்படவில்லை என அங்கு பயணம் மேற்கொண்ட பாதுகாப்பு அமைச்சுச் செயலாளர் குணசேன டி சொய்சா பிரதமர் எஸ். டபிள்யூ. ஆர். டி. பண்டாரநாயக்காவிற்கு அறிவித்தார். யாழ்ப்பாணம் நாக விகாரை தீயிட்டுக் கொளுத்தப்பட்டது.
- மே 30 &ndash; இலங்கையின் தெற்கே கலவரங்களால் பாதிக்கப்பட்ட தமிழர்கள் அகதிகளாக கொழும்பு றோயல் கல்லூரி, புனித பீட்டர் கல்லூரி ஆகியவற்றில் தங்க வைக்கப்பட்டனர்.
- சூன் 1 &ndash; கலவரங்களில் பாதிக்கப்பட்ட 4,397 தமிழ் அகதிகள் கப்பல் மூலம் காங்கேசன்துறைக்குக் கொண்டு செல்லப்பட்டனர். அங்கிருந்து 2,100 சிங்களவர்கள் கொழும்பு கொண்டு வரப்பட்டனர்.
- சூன் 5 &ndash; இலங்கைத் தமிழரசுக் கட்சியின் 10 உறுப்பினர்கள் வீட்டுக் காவலில் வைக்கப்பட்டனர்.
- சூன் 6 &ndash; மேலும் 5,029 தமிழர் கப்பல் மூலம் யாழ்ப்பாணம் அனுப்பப்பட்டனர்.
- சூன் 8 &ndash; ஜாதிக விமுக்தி பெரமுன கட்சித் தலைவர் கே. எம். பி. ராஜரத்தினா வீட்டுக் காவலில் வைக்கப்பட்டார்.

## நெருக்கடிநிலை 56 - நூல்
"Emergency '58 : the story of the Ceylon race riots" என்ற நூல் தார்சி வித்தாச்சி என்ற ஊடகவியலாளரால் இந்தக் கலவரங்கள் பற்றி எழுதப்பட்டது.
# அல்பிரட் துரையப்பா படுகொலை


யாழ் மேயர் அல்பிரட் துரையப்பா ஜூலை 27, 1975 ஆம் ஆண்டு யாழ்ப்பாணத்தில் சுட்டுக்கொல்லப்பட்டார். இவர் தமிழீழ விடுதலைப் புலிகளால் சுட்டுக் கொல்லப்பட்டார் என்று சந்தேகிக்கப்படுகின்றது. யாழ் நான்காவது உலகத் தமிழாராய்ச்சி மாநாட்டில் 11 பேர் கொலை செய்யப்பட்டதுக்கு இவரே காரணம் என கருதி பழிக்கு பழியாக கொல்லப்பட்டார் என்று ஒரு கருத்து நிலவுகின்றது.
# சென்னை நூலகம்

| *சென்னை நூலகம்* |  |  |
| --- | --- | --- |
| **வெளியீட்டாளர்** | கௌதம் இணைய சேவைகள் |  |
| **வடிவமைப்பாளர்** | கோ. சந்திரசேகரன் |  |
| **வகை** | இணையதளம் |  |
| **வெளியீடுகள்** | மின் நூல்கள் |  |
| **தொடக்கம்** | 15-09-2006 |  |
| **நிறுவனம்** | கௌதம் இணைய சேவைகள் |  |
| **நகரம்** | சென்னை |  |
| **மாநிலம்** | தமிழ்நாடு |  |
| **நாடு** | இந்தியா |  |
| **தொடர்பு முகவரி** | கௌதம் இணைய சேவைகள்
75, பல்லவன் தெரு,
வித்யா நகர் 8வது கிராஸ்,

அம்மாப்பேட்டை
சேலம்-636003.
தமிழ்நாடு,
இந்தியா |  |
| **வலைப்பக்கம்** | சென்னை நூலகம் | } |

**சென்னை நூலகம்.காம்** (*chennailibrary.com*) என்பது தமிழ் நூல்களை வழங்கும் தமிழ் இணையத்தளம் ஆகும். 2006 ஆம் ஆண்டு செப்டம்பர் மாதம் துவங்கப்பட்ட இந்த இணையத்தளம், தமிழ் இலக்கியங்கள் பலவற்றை ஒருங்குறியில் வாசிக்க வழங்குகின்றது.  

பத்துப்பாட்டு, எட்டுத்தொகை, பதினெண் கீழ்க்கணக்கு முதலான பழந்தமிழ் நூல்கள் முதல் புதுமைப்பித்தன், கல்கி, ந. பிச்சமூர்த்தி, அறிஞர் அண்ணா போன்ற அண்மைக்கால எழுத்தாளர்களின் நூற்கள் வரையாகப் பரந்தளவிலான நூல்கள் இவ்விணையத்தளத்தில் வெளியிடப்படுகின்றன. இத்தளத்தில் பழந்தமிழ் இலக்கியங்களும், நாட்டுடைமை ஆக்கப்பட்ட தமிழ் படைப்பாளிகளின் நூல்களும் உள்ளன.  

இத்தளம் செப்டம்பர், 15, 2006ல் தொடங்கப்பட்டது. இதனைத் தொடங்கி நடத்தி வருபவர் கோ. சந்திரசேகரன். இத்தளம் அரசு ஆதரவு பெற்றதல்ல. சந்திரசேகரனின் தனிபட்ட முயற்சியால் உருவானது. இத்தளம் கௌதம் இணைய சேவைகள் (Gowtham Web Services) நிறுவனத்தின் கீழ் உள்ள இணையதளங்களில் ஒன்றாகும். இத்தளம் இந்நிறுவனத்தின் இரண்டாவது தளமாகும். முதல் தளமான சென்னைநெட்வொர்க்.காம் 2001ஆம் ஆண்டு முதல் இயங்கி வருகிறது. சென்னைநூலகம்.காம் இணையதளம் ஆரம்பிக்கும் முன்னர் வரை தமிழ் நூல்கள் சென்னைநெட்வொர்க்.காம் இணையதளத்தில் தான் வெளியிடப்பட்டு வந்தன.  

## இலவச வெளியீடுகள்
- அனைத்து இலவச நூல்களின் பட்டியல்
- கல்கி கிருஷ்ணமூர்த்தியின் அனைத்து நூல்கள்
- புதுமைப்பித்தனின் படைப்புகள் 108 சிறுகதைகள் 57 மொழிபெயர்ப்பு சிறுகதைகள்
- தீபம் ந.பார்த்தசாரதியின் படைப்புகள்
- பேரறிஞர் சி.என்.அண்ணாதுரையின் படைப்புகள்
- மு.வரதராசனாரின் படைப்புகள்
- ந.பிச்சமூர்த்தியின் படைப்புகள்
- பாரதியார் படைப்புகள்
- பாரதிதாசன் படைப்புகள்
- ரமணிசந்திரன் படைப்புகள்
- சு.சமுத்திரம் படைப்புகள்
- ஆசிரியர் சாவி படைப்புகள்
# 0.999...



கணிதத்தில் **0.999...** (சில நேரங்களில் <math>0.\bar{9}</math> அல்லது <math>0.\dot{9}</math>) என்று குறிக்கப்படும் தொடரும் பதின்பகுப்பு எண் மிகத்துல்லியமாக 1 என்ற எண்ணின் மதிப்பைக் கொண்டிருக்கும். இது ஒரு தோராயமான மதிப்பு அல்ல துல்லியமான மதிப்பு என்பது குறிப்பிடத்தக்கது. அதாவது, "0.999…" என்ற எண்ணும் "1" என்ற குறியீட்டினால் குறிக்கப்படுவதும் ஒரே எண்ணே. இந்த முற்றொருமைக்கு (*identity*) பல தரப்பட்ட மக்களுக்காக, பல்வேறு சூழல்களில், பல்வேறு தற்கோள்களுடன் நிறுவல்கள் தரப்பட்டுள்ளன.  

இந்த ஒப்புமை (*equality*) சில நாடுகளில் பல ஆண்டுகளாக பாடத்திட்டத்தில் பயிற்றுவிக்கப்பட்டு வருகிறது. கணிதக் கல்வி பயிற்றுவித்தலைப் பற்றி ஆய்பவர்கள் இவ்வொப்புமையை மாணவர்கள் எவ்வாறு உள்வாங்குகின்றனர் என்பதைப் பற்றிய ஆய்வுகளை நடத்தினர். அவர்கள் கண்டவரை மாணவர்கள் பொதுவாக இதை ஏற்றுக் கொள்வதில்லை. அவர்களின் எண்ணத்தில் ஒன்று என்ற எண்ணிற்கும் இந்த எண்ணிற்கும் இடையே வெகுநுண்ணளவு மதிப்புக்கள் இருக்கும் அல்லது எண் கணக்கில் பிழை இருக்கும் என்று கருதுகின்றனர். அல்லது கணித எல்லை என்ற கருத்துருவை அவர்கள் சரிவர புரிந்திராமையாலோ 0.999... என்ற எண்ணிற்கு எவ்வாறாயினும் ஒரு கடைசி இலக்கம் "9" என்று இருக்க வேண்டும் என்ற பிழையான கருத்தினாலோ அவர்களுக்கு இவ்வொப்புமையை ஏற்றுக் கொள்ள முடிவதில்லை. ஆனால் மெய்யெண்களை விகிதமுறு எண்களைக் (*rational numbers*) கொண்டு உருவாக்கும்பொழுது எளிதில் இவ்வொப்புமையை நிறுவ முடியும்.  

முரணொத்த இம்மெய்மை பதின்பகுப்பு எண் முறைமையில் மட்டுமே ஏற்படுவதல்ல. வேறு சில  

:<math>  
\begin{align}  
x &= 0.999\ldots \\  
10 x &= 9.999\ldots \\  
10 x - x &= 9.999\ldots - 0.999\ldots \\  
9 x &= 9
# மதியுரையகம்

**மதியுரையகம்** (think tank) எனப்படுவது குறிப்பிட்ட விடயங்கள் நோக்கி ஆராய்ச்சி செய்யும் நிறுவனம் அல்லது நிறுவனப்படுத்தப்படாத குழு. இது பொதுவாக வணிக நிறுவனங்கள், ஆய்வுக் கூடங்கள், பல்கலைக்கழகங்கள், அரசியல் கட்சிகள் போன்றவற்றுடன் சேர்ந்து இயங்கும். இவை கருத்துக்கள், ஆலோசனைகள் மற்றும் வழிமுறைகளை வழங்கி அவற்றுக்குரிய குறிக்கோளை முன்னெடுத்துச் செல்ல முயலும்.  

மதியுரையகங்கள் பல வகை உண்டு. இவற்றில் பெரும்பாலானவை அரசியல், சமூகம் சார்ந்த விடயங்களையே கருப்பொருளாக கொள்கின்றன. இவை கொள்கைகளை உருவாக்கி அவற்றை செயலாக்கம் செய்வதெப்படி என்பதை விளக்கி அவற்றின் செயலாக்கத்திலும் பங்கு கொள்கின்றன. ஐக்கிய அமெரிக்காவின் வலதுசாரி மதியுரையகங்கள் இவற்றுக்கு எடுத்துக்காட்டாகும்.  

இந்த நிறுவனங்களில் படிப்பாளர்கள் அல்லது புலமையாளர்கள், ஆராய்ச்சியாளர்கள், துறைசார் வல்லுனர்கள், ஊடகவியலாளர்கள் போன்றோர் பணியாற்றுவார்கள்.
# தமிழ்நாட்டுக் குடிவரவாளர்கள்

வேறு பிரதேசங்களில் இருந்து தமிழ்நாட்டுக்கு வந்து வசிப்பவர்களை **தமிழ்நாட்டுக் குடிவரவாளர்கள்** எனலாம். இவர்களை இருவகைப்படுத்தலாம். இந்தியாவின் பிற மாநிலங்களில் இருந்து தமிழ்நாட்டுக்கு குடிவந்தவர்கள்; வெளி நாடுகளில் இருந்து தமிழ்நாட்டுக்கு குடிவந்தவர்கள். குடிவரவாளர்களை இழிவாக "வந்தேறிகள்" என்றும் சிலர் குறிப்பிடுவதுண்டு.  

## தமிழ்நாட்டுக் குடிவரவாளர் வரலாறு
தமிழர்களே ஆபிரிக்காவில் இருந்து வெளிக்கிட்டு மத்திய ஆசியவினூடாக வட இந்தியா வந்து பின்னர் அங்கிருந்து தென் இந்தியாவிற்கு பரிவியதாக சில ஆய்வுகள் தெரிவிக்கின்றன.  

தமிழ்நாட்டின் நீண்ட வரலாற்றில் பலதரப்பட்ட மக்கள் தமிழ்நாட்டுக்கு வந்து குடியமர்ந்தனர். வடநாட்டில் இருந்து வந்த "அந்தணர்கள்", நாயக்கர்கள் போன்றோர். கடல்மூலமாக வந்த வணிக நோக்கமாக வந்த முகமதியர்கள் பலரும் தமிழ்நாட்டில் தங்கினர்.  

இன்றும் தமிழ்நாட்டில் குடிவரவாளர்கள் வர்த்தகம், பாதுகாப்பு, நல்வாழ்வு தேடி பலர் குடிவருகின்றார்கள். தமிழ்நாட்டுக்கு வரும் இலங்கைத் தமிழ் அகதிகள் இவர்களில் குறிப்பிடத்தக்கவர்கள்.
# அச்சு நாடுகள்

, செம்மஞ்சள் நிறத்தில் இருப்பவை அச்சு அணி நாடுகள். நடுநிலை நாடுகள் சாம்பல் நிறத்தில் உள்ளன.]]  

**அச்சு அணி நாடுகள்** (*Axis powers*) முதலில் ரோம்-பெர்லின் அச்சு நாடுகள் என்று அழைக்கப்பட்டது. இது இரண்டாம் உலகப் போரின் போது நட்பு அணி நாடுகளை எதிர்த்த நாடுகள் ஆகும். ஜெர்மனி, இத்தாலி, மற்றும் ஜப்பான் அரசு ஆகியவை முதன்மையான அச்சு நாடுகள் ஆகும். இந்நாடுகள் ஒரு நேரத்தில் ஐரோப்பா, ஆசியா, ஆப்பிரிக்கா, மற்றும் ஆசியா-பசிபிக் ஆகியவற்றின் பெரும்பாலான பகுதிகளில் மேலோங்கியிருந்தன. ஆனால் போரின் முடிவில் அச்சு அணி நாடுகள் பெரும் தோல்வியை அடைந்தன. நட்பு அணி நாடுகளைப் போலவே இக்கூட்டணியிலும் சில நாடுகள் போர் நடைபெற்ற நேரத்தில் சேர்வதும் விலகுவதுமாக இருந்தன.
# தேசிய விடுதலை முன்னணி (அல்ஜீரியா)

**தேசிய விடுதலை முன்னணி** (அரபு மொழி: جبهة التحرير الوطني, பிரெஞ்சு: Front de Libération Nationale, அல்லது "FLN") அல்ஜீரியா நாட்டிலுள்ள ஒரு அரசியல் கட்சி ஆகும்.  
அந்தக் கட்சி 1954-ம் ஆண்டு துவக்கப்பட்டது.  

அந்தக் கட்சியின் இளையோர் அமைப்பு அல்ஜீரிய தேசிய இளமை ஒன்றியம் (பிரெஞ்சு: Union Nationale de la Jeunesse Algérienne) ஆகும்.  

2002 நடைபெற்ற பாராளுமன்றத் தேர்தல்களில் அக்கட்சி2 618 003 வாக்குகளைப் (35.3%, 199 இடங்கள்) பெற்றது.  

2004 அதிபர் தேர்தலில் இந்த கட்சியைச் சேர்ந்த Ali Benflis அவர்கள் 653 951 வாக்குகளைப் பெற்றார் (6.4%).
# ஜனநாயகத்துக்கான தேசிய பேரணி

**ஜனநாயகத்துக்கான தேசிய பேரணி** (பிரெ. Rassemblement National Démocratique) அல்ஜீரியா நாட்டிலுள்ள ஒரு அரசியல் கட்சி ஆகும். இந்தக் கட்சியின் தலைவர் அஹ்மத் ஔயாஹியா என்பவராவார்.  

2002 நடைபெற்ற பாராளுமன்றத் தேர்தல்களில் அக்கட்சி 610,461 வாக்குகளைப் (8.2%, 47 இடங்கள்) பெற்றது. 2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான அப்தெல்சிஸ் பௌடெஃப்ளிகா, 8,651,723 வாக்குகள் (85%) பெற்று வெற்றி பெற்றார்.
# அங்கோலா மக்கள் விடுதலை இயக்கம்



**அங்கோலா மக்களின் விடுதலை இயக்கம் -- தொழிலாளர் கட்சி** (போர்த்துக்கீசம்: *Movimento Popular de Libertação de Angola - Partido do Trabalho*) அங்கோலா நாட்டிலுள்ள ஒரு அரசியல் கட்சி ஆகும். அந்தக் கட்சி 1956-ம் ஆண்டு துவக்கப்பட்டது.  

இந்தக் கட்சி EME என்ற இதழை வெளியிடுகிறது.  
அந்தக் கட்சியின் இளையோர் அமைப்பு *அங்கோலா மக்களின் விடுதலை இயக்கத்தின் இளையோர்* (Juventude do Movimento Popular da Libertação de Angola) ஆகும்.  

1992 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹொசே எடுவார்டோ டோஸ் சான்ட்டோஸ், 1 953 335 வாக்குகள் (49.57%) பெற்று வெற்றி பெற்றார்.  
1992 நடைபெற்ற பாராளுமன்றத் தேர்தல்களில் அக்கட்சி2 124 126 வாக்குகளைப் (53.74%, 129 இடங்கள்) பெற்றது.
# மனித உரிமைகள் பாதுகாப்புக் கட்சி

**மனித உரிமைகள் பாதுகாப்புக் கட்சி ** (Human Rights Protection Party) சமோவா நாட்டிலுள்ள ஓர் அரசியல் கட்சி ஆகும்.  

இந்தக் கட்சியின் தலைவர் Tuila'epa Sailele Malielegaoi என்பவர்.  

2001 நடைபெற்ற பாராளுமன்றத் தேர்தல்களில் அக்கட்சி 30 இடங்கள் பெற்றது.
# பிரேசில் கம்யூனிஸ்ட் கட்சி

**பிரேசில் கம்யூனிஸ்ட் கட்சி** (*Partido Comunista do Brasil*) பிரேசில் நாட்டிலுள்ள ஒரு பொதுவுடமைக் அரசியல் கட்சி ஆகும்.  
அந்தக் கட்சி 1962-ம் ஆண்டு துவக்கப்பட்டது.  

இந்தக் கட்சியின் தலைவர் José Renato Rabelo இருந்தார்.  

இந்தக் கட்சி Vermelho என்ற இதழை வெளியிடுகிறது.  
அந்தக் கட்சியின் இளையோர் அமைப்பு União da Juventude Socialista ஆகும்.  

2002 நடைபெற்ற பாராளுமன்றத் தேர்தல்களில் அக்கட்சி1 967 833 வாக்குகளைப் (2.2%, 12 இடங்கள்) பெற்றது.
# சிலி கம்யூனிஸ்ட் கட்சி

**சிலி கம்யூனிஸ்ட் கட்சி** (*Partido Comunista de Chile*) சிலி நாட்டிலுள்ள ஒரு பொதுவுடமைக் அரசியல் கட்சி ஆகும்.  
அந்தக் கட்சி 1912-ம் ஆண்டு Luis Emilio Recabarren என்பவரால் துவக்கப்பட்டது.  

இந்தக் கட்சியின் தலைவர் Guillermo Tellier இருந்தார்.  

இந்தக் கட்சி El Siglo என்ற இதழை வெளியிடுகிறது.  
அந்தக் கட்சியின் இளையோர் அமைப்பு Juventudes Comunistas ஆகும்.
# சிலி சமதர்மவாதக் கட்சி

**சிலி சமதர்மவாதக் கட்சி** (*Partido Socialista de Chile*) சிலி நாட்டிலுள்ள ஒரு சோசலிச ஜனநாயக அரசியல் கட்சி ஆகும். அந்தக் கட்சி 1933-ம் ஆண்டு துவக்கப்பட்டது.  

இந்தக் கட்சியின் பொதுச் செயலாளர் ரிக்கார்டோ நூஞெசு (Ricardo Núñez). கமிலோ எசுக்கலோனா (Camilo Escalona) இந்தக் கட்சியின் தலைவர். 2005 நடைபெற்ற பாராளுமன்றத் தேர்தல்களில் அக்கட்சி 653692 வாக்குகளைப் (10.02%, 15 இடங்கள்) பெற்றது. 2006 ஆம் ஆண்டின் ஜனாதிபதித் தேர்தலில், கட்சியின் வேட்பாளரான மிச்சேல் பச்லெட் (Michelle Bachelet), 3723019 வாக்குகள் (53.49%) பெற்று வெற்றி பெற்றார். அந்தக் கட்சியின் இளையோர் அமைப்பு Juventud Socialista de Chile ஆகும்.
# வெனீசூலா கம்யூனிஸ்ட் கட்சி

**வெனீசூலா கம்யூனிஸ்ட் கட்சி** (*Partido Comunista de Venezuela*) வெனீசூலா நாட்டிலுள்ள ஒரு பொதுவுடமை அரசியல் கட்சி ஆகும்.  
அந்தக் கட்சி 1931-ம் ஆண்டு துவக்கப்பட்டது.  

இந்தக் கட்சியின் தலைவர் Pedro Ortega இருந்தார்.  

இந்தக் கட்சி Tribuna Popular என்ற இதழை வெளியிடுகிறது.  
அந்தக் கட்சியின் இளையோர் அமைப்பு Juventud Comunista de Venezuela ஆகும்.  

2005 நடைபெற்ற பாராளுமன்றத் தேர்தல்களில் அக்கட்சி 133 686 வாக்குகளைப் (8 இடங்கள்) பெற்றது.
# இச்டிக்லல் கட்சி

**இச்டிக்லல் கட்சி** (*Parti Istiqlal*, حزب الإستقلال) மொரோக்கோ நாட்டிலுள்ள ஒரு தேசியவாத அரசியல் கட்சி ஆகும்.  

அந்தக் கட்சியின் இளையோர் அமைப்பு Jeunesse du Parti Istiqlal ஆகும்.  

2002 நடைபெற்ற பாராளுமன்றத் தேர்தல்களில் அக்கட்சி 48 இடங்கள் பெற்றது.
# விடுதலைக்கும் தொழிலுக்குமான கட்சி

**விடுதலைக்கும் தொழிலுக்குமான கட்சி** (Parti de l'Indépendence et du Travail), செனகல் நாட்டிலுள்ள ஒரு பொதுவுடமை அரசியல் கட்சி ஆகும்.  
அந்தக் கட்சி 1957-ம் ஆண்டு துவக்கப்பட்டது.  

இந்தக் கட்சியின் பொதுச் செயலாளர் ஆமத் டான்சோக்கோ (Amath Dansokho) ஆவார்.  

இந்தக் கட்சி டான் டூலே (Daan Doole) என்ற இதழை வெளியிடுகிறது.  
அந்தக் கட்சியின் இளையோர் அமைப்பு (Union de la Jeunesse Démocratique Alboury Ndiaye) ஆகும்.  

2001 நடைபெற்ற பாராளுமன்றத் தேர்தல்களில் அக்கட்சி 1 இடங்கள் பெற்றது.
# ஆஸ்திரிய மக்கள் கட்சி

**ஆஸ்திரிய மக்கள் கட்சி** (*Österreichische Volkspartei* அல்லது ÖVP) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1945 ஆம் ஆண்டு துவக்கப்பட்டது.  

இந்தக் கட்சியின் தலைவர்: வொல்ஃப்கங் ஷிச்செல்  

இக்கட்சியின் இளையோர் அமைப்பு இளைய மக்கள் கட்சி (*Junge Volkspartei*) ஆகும்.  

2002 நடைபெற்ற பாராளுமன்றத் தேர்தல்களில் இக்கட்சி 2,076,833 வாக்குகளை (42.30%) பெற்று 79 இடங்களைக் கைப்பற்றியது.  

2004 அதிபர் தேர்தலில் இந்த கட்சியைச் சேர்ந்த பெனிட ஃப்எரெரொ-வல்ட்னெர் அவர்கள் 1,969,326 வாக்குகளைப் பெற்றார் (47.6%).  

இந்தக் கட்சி ஐரோப்பிய பாராளுமன்றத்தில் 6 இடங்களைக் கொண்டுள்ளது.
# ஆஸ்திரிய சமூக ஜனநாயகக் கட்சி


**ஆஸ்திரிய சமூக ஜனநாயகக் கட்சி** (*Sozialdemokratische Partei Österreichs*) ஆஸ்திரியா நாட்டிலுள்ள ஒரு சமவுடைமை மக்களாட்சி அரசியல் கட்சி ஆகும்.  
இந்தக்கட்சி 1888-ம் ஆண்டு துவக்கப்பட்டது.  

இந்தக் கட்சியின் தலைவர் அல்பிரட் குசென்போவர் (*Alfred Gusenbauer*) ஆவார்.  

அந்தக் கட்சியின் இளையோர் அமைப்பு *Sozialistische Jugend Österreich* ஆகும்.  

2002 நடைபெற்ற பாராளுமன்றத் தேர்தல்களில் அக்கட்சி 1,792,499 வாக்குகளைப் (36.51%, 69 இடங்கள்) பெற்றது.  

2004 ஆம் ஆண்டின் ஜனாதிபதித் தேர்தலில், கட்சியின் வேட்பாளரான ஹெயின்ஸ் ஃபிஷர் (*Heinz Fischer*), 2 166 690 வாக்குகள் (52.4%) பெற்று வெற்றி பெற்றார்.  

இந்தக் கட்சி ஐரோப்பிய பாராளுமன்றத்தில் 7 இடங்களைக் கொண்டுள்ளது.
# ஆஸ்திரிய சுதந்திரக் கட்சி


**ஆஸ்திரிய சுதந்திரக் கட்சி** (*Freiheitliche Partei Österreichs* அல்லது FPÖ) ஆஸ்திரியா நாட்டிலுள்ள ஒரு தேசியவாத அரசியல் கட்சி ஆகும். இக்கட்சி 1956 ஆம் ஆண்டு ஆரம்பிக்கப்பட்டது.  

இந்தக் கட்சியின் தலைவர்: *Heinz-Christian Strache*.  

அந்தக் கட்சியின் இளையோர் அமைப்பு: *Ring Freiheitlicher Jugend Österreich*.  

2002 நடைபெற்ற பாராளுமன்றத் தேர்தல்களில் அக்கட்சி 491,328 வாக்குகளைப் பெற்று (10.1%) 18 இடங்களைக் கைப்பற்றியது. இந்தக் கட்சி ஐரோப்பியப் பாராளுமன்றத்தில் 1 இடத்தைக் கொண்டுள்ளது.
# ஆஸ்திரியப் பசுமைக் கட்சி

**ஆஸ்திரியப் பசுமைக் கட்சி** (*Die Grünen - Die Grüne Alternative*) ஆஸ்திரியா நாட்டிலுள்ள ஒரு அரசியல் கட்சி ஆகும். இக்கட்சி 1986 ஆம் ஆண்டு ஆரம்பிக்கப்பட்டது. இந்தக் கட்சியின் தலைவர்: *Alexander Van der Bellen*.  
இந்தக் கட்சி *Planet* என்ற இதழை வெளியிடுகிறது. 2002 நடைபெற்ற பாராளுமன்றத் தேர்தல்களில் அக்கட்சி 464,980 வாக்குகளை (9.47%) பெற்று 17 இடங்களைக் கைப்பற்றியது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# தாராண்மையாளர் மன்றம்



**தாராண்மையாளர் மன்றம்** (*Liberales Forum*) ஆஸ்திரியா நாட்டிலுள்ள ஒரு தாராண்மைவாத அரசியல் கட்சி ஆகும்.  
இந்தக் கட்சி 1993-ம் ஆண்டு ஈடு சுமிட்டு என்பவரால் துவக்கப்பட்டது.  

இந்தக் கட்சியின் தலைவர் அலக்சாண்டர் சாக்கு என்பவராவார். 2002 நடைபெற்ற பாராளுமன்றத் தேர்தல்களில் இக்கட்சி 48,083 வாக்குகளைப் (0.98%) பெற்றது. ஆனால் இக்கட்சியால் எந்த இடத்தையும் கைப்பற்ற முடியவில்லை. இந்தக் கட்சி ஐரோப்பிய பாராளுமன்றத்தில் 1 இடங்களைக் கொண்டுள்ளது.
# ஆஸ்திரியா கம்யூனிஸ்ட் கட்சி


**ஆஸ்திரியா கம்யூனிஸ்ட் கட்சி** ஆஸ்திரியா நாட்டிலுள்ள ஒரு பொதுவுடமைக் அரசியல் கட்சி ஆகும்.  
அந்தக் கட்சி 1918-ம் ஆண்டு துவக்கப்பட்டது.  

இந்தக் கட்சி Argument என்ற இதழை வெளியிடுகிறது.  
அந்தக் கட்சியின் இளையோர் அமைப்பு Kommunistische Jugend Österreichs - Junge Linke ஆகும்.  

2002 நடைபெற்ற பாராளுமன்றத் தேர்தல்களில் அக்கட்சி 27 568 வாக்குகளைப் (0.56%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# சமதர்ம இடதுசாரிக் கட்சி

**சமதர்ம இடதுசாரிக் கட்சி** (*Sozialistische Links Partei*) ஆஸ்திரியா நாட்டிலுள்ள ஒரு சோஷலிச அரசியல் கட்சி ஆகும். இக் கட்சி 2000 ஆம் ஆண்டு துவக்கப்பட்டது.  

இந்தக் கட்சியின் தலைவராக "சோனியா குரூஷ்" (*Sonja Grush*) இருந்தார். இந்தக் கட்சி "வோர்வார்ட்ஸ்" (*Vorwärts*) என்ற இதழை வெளியிடுகிறது.  

2002 இல் நடைபெற்ற பாராளுமன்றத் தேர்தல்களில் அக்கட்சி 3,906 வாக்குகளைப் (0.08%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# உழைக்கும் மக்களின் முற்போக்கு கட்சி

**உழைக்கும் மக்களின் முற்போக்கு கட்சி** (Progressive Party of Working People) என்பது சைப்பிரஸ் நாட்டிலுள்ள ஒரு பொதுவுடமை அரசியல் கட்சி ஆகும். இக்கட்சி கிரேக்க மொழியில் Ανορθωτικό Κόμμα Εργαζόμενου Λαού என அழைக்கப்படுகிறது. கிரேக்கப்பெயரின் முதலெழுத்துக்களைக்கொண்டு சுருக்கமாக AKEL என அழைக்கப்படுகிறது. இந்தக் கட்சி 1926-ம் ஆண்டு துவக்கப்பட்டது.  

இந்தக் கட்சியின் பொதுச் செயலாளர் டிமிட்ரிஸ் கிரிஸ்டோஃபஸ் (ஆங்:Dimitris Christofias, கிரே: Δημήτρης Χριστόφιας) இருந்தார்.  
இக்கட்சி ஹராவ்கி(Haravghi) என்ற இதழை வெளியிடுகிறது. இக்கட்சியின் இளையோர் அமைப்பு ஈடோன்(EDON) ஆகும்.  

2006 நடைபெற்ற பாராளுமன்றத் தேர்தல்களில் இக்கட்சி 131 066 வாக்குகளைப் (31.1%, 18 இடங்கள்) பெற்றது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.  

2008 ஆம் ஆண்டின் ஜனாதிபதித் தேர்தலில், கட்சியின் வேட்பாளரான டிமிட்ரிஸ் கிரிஸ்டோஃபஸ்், 240 604 வாக்குகள் (53.37%) பெற்று வெற்றி பெற்றார்.
# மக்களாட்சித் திரளணி

**மக்களாட்சித் திரளணி** (கிரேக்க மொழி: Δημοκρατικός Συναγερμός) சைப்பிரஸ் நாட்டிலுள்ள ஒரு அரசியல் கட்சி ஆகும்.  
அந்தக் கட்சி 1976-ம் ஆண்டு கிலாஃப்கோஸ் கிலெரிடெஸ் என்பவரால் துவக்கப்பட்டது.  

இந்தக் கட்சியின் தலைவர் நீக்கோஸ் அனஸ்தாசியாதிஸ் இருந்தார். அந்தக் கட்சியின் இளையோர் அமைப்பு NEDISY ஆகும்.  

2006 நடைபெற்ற பாராளுமன்றத் தேர்தல்களில் அக்கட்சி 127 776 வாக்குகளைப் (30.3%, 18 இடங்கள்) பெற்றது.  

2002 அதிபர் தேர்தலில் இந்த கட்சியைச் சேர்ந்த கிலாஃப்கோஸ் கிலெரிடெஸ் அவர்கள் 160 724 வாக்குகளைப் பெற்றார் (38.8%).  

இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.
# மக்களாட்சிக் கட்சி (சைப்பிரஸ்)

**மக்களாட்சிக் கட்சி** (கிரேக்க மொழி: Δημοκρατικό Κόμμα) சைப்பிரஸ் நாட்டிலுள்ள ஒரு தாராண்மைவாத அரசியல் கட்சி ஆகும்.  
அந்தக் கட்சி 1976-ம் ஆண்டு ஸ்பிரோஸ் கிப்ரியானு என்பவரால் துவக்கப்பட்டது.  

இந்தக் கட்சியின் தலைவர் தாசோஸ் பாப்படொப்புலோஸ் இருந்தார். 2002 ஆம் ஆண்டின் ஜனாதிபதித் தேர்தலில், கட்சியின் வேட்பாளரான பாப்படொப்புலோஸ், 213 353 வாக்குகள் (51.5%) பெற்று வெற்றி பெற்றார்.  

அந்தக் கட்சியின் இளையோர் அமைப்பு ΝΕΔΗΚ ஆகும்.  

2006 நடைபெற்ற பாராளுமன்றத் தேர்தல்களில் அக்கட்சி 75 458 வாக்குகளைப் (17.9%, 11 இடங்கள்) பெற்றது. இடங்களைக் கொண்டுள்ளது. 1 இடங்களைக் கொண்டுள்ளது.
# சமூக ஜனநாயகத்துக்கான இயக்கம்

**சமூக ஜனநாயகத்துக்கான இயக்கம்** (கிரேக்கம்: Κινήμα Σοσιαλδημοκρατών ΕΔΕΚ) சைப்பிரஸ் நாட்டிலுள்ள ஒரு சோசலிச ஜனநாயக அரசியல் கட்சி ஆகும்.  
அந்தக் கட்சி 1970-ம் ஆண்டு வாசொஸ் லிஸ்சாரிடிஸ் (Vasos Lyssaridis) என்பவரால் துவக்கப்பட்டது.  

இந்தக் கட்சியின் தலைவர் Yannakis Omirou ஆவார்.  

2006 நடைபெற்ற பாராளுமன்றத் தேர்தல்களில் அக்கட்சி 37 533 வாக்குகளைப் (8.9%, 5 இடங்கள்) பெற்றது.
# ஐரோப்பிய கட்சி

**ஐரோப்பிய கட்சி** (*Ευρωπαϊκό Κόμμα*) சைப்பிரஸ் நாட்டிலுள்ள ஒரு அரசியல் கட்சி ஆகும்.  
அந்தக் கட்சி 2005-ம் ஆண்டு துவக்கப்பட்டது.  

2006 நடைபெற்ற பாராளுமன்றத் தேர்தல்களில் அக்கட்சி 24 196 வாக்குகளைப் (5.8%, 3 இடங்கள்) பெற்றது.  

அந்தக் கட்சியின் இளையோர் அமைப்பு Νεολαία Ευρωπαϊκό Κόμμα ஆகும்.
# ஐக்கிய மக்களாட்சிவாதிகள்

**ஐக்கிய மக்களாட்சிவாதிகள்** (கிரேக்க மொழி: Ενωμένοι Δημοκρατές) சைப்பிரஸ் நாட்டிலுள்ள ஒரு தாராண்மைவாத அரசியல் கட்சி ஆகும்.  
அந்தக் கட்சி 1996-ம் ஆண்டு துவக்கப்பட்டது.  

இந்தக் கட்சியின் தலைவர் ஜோர்ஜ் வாசிலியூ இருந்தார்.  

2006 நடைபெற்ற பாராளுமன்றத் தேர்தல்களில் அக்கட்சி 1000 வாக்குகளைப் (1%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.
# நேபாளி காங்கிரஸ்



**நேபாளி காங்கிரஸ்** , (नेपाली कांग्रेस) நேபாளம் நாட்டிலுள்ள ஒரு சோசலிச ஜனநாயகக் அரசியல் கட்சி ஆகும். அக்கட்சி 1950-ம் ஆண்டு நேபாளம் தேசிய காங்கிரஸ் மற்றும் நேபாள சனநாயகக் காங்கிரசு ஆகிய கட்சிகளை இணைத்துத் துவக்கப்பட்டது.  

இந்தக் கட்சியின் தலைவர் கிரிஜா பிரசாத் கொய்ராலா இருந்தார்.  

அந்தக் கட்சியின் இளையோர் அமைப்பு நேபாள தருண் தள் ஆகும்.  

1999 நடைபெற்ற பாராளுமன்றத் தேர்தல்களில் அக்கட்சி 3214786 வாக்குகளைப் (37.17%, 111 இடங்கள்) பெற்றது.
# நேபாள பொதுவுடமைக் கட்சி (மார்க்சிய கூட்டு)

**நேபாள பொதுவுடமைக் கட்சி (மார்க்சிய கூட்டு)** (*Communist Party of Nepal (United Marxist)*, नेपाल कम्युनिस्ट पार्टी (संयुक्त मार्क्सवादी)) நேபாளம் நாட்டிலுள்ள ஒரு பொதுவுடமைக் அரசியல் கட்சி ஆகும். அக்கட்சி 2005-ம் ஆண்டு நேபாள பொதுவுடமைக் கட்சி (கூட்டு) மற்றும் நேபாள பொதுவுடமைக் கட்சி (மார்க்சிய) ஆகிய கட்சிகளை இணைத்துத் துவக்கப்பட்டது.  

இந்தக் கட்சியின் பொதுச் செயலாளர் பிசுனு பகதூர் மானான்தர் இருந்தார். இந்தக் கட்சியின் தலைவர் பிரபு நாராயண் சௌத்ரி இருந்தார்.  
அந்தக் கட்சியின் இளையோர் அமைப்பு நேபாள முன்னேற்ற மாணவ கூட்டமைப்பு ஆகும்.
# நேபாள உழைக்கும் விவசாயிகளின் கட்சி

**நேபாள உழைக்கும் விவசாயிகளின் கட்சி** (*Nepal Workers Peasants Party*, நேபாளி: नेपाल मजदुर किसान पार्ती) நேபாள நாட்டிலுள்ள ஒரு பொதுவுடமைக் அரசியல் கட்சி ஆகும். அக்கட்சி 1976-ம் ஆண்டு ரோஹித் சமுஹாவின் பாட்டாளி புரட்சிகர இயக்கம் மற்றும் கிசான் சமிதி ஆகிய கட்சிகளை இணைத்துத் துவக்கப்பட்டது.  

இந்தக் கட்சியின் தலைவர் நாராயண் மன் பிஜுக்சே அவார். அந்தக் கட்சியின் இளையோர் அமைப்பு நேபாள புரட்சிகர இளைஞர் சங்கம் ஆகும்.  

1999 நடைபெற்ற பாராளுமன்றத் தேர்தல்களில் அக்கட்சி 48685 வாக்குகளைப் (0.41%, 1 இடம்) பெற்றது.
# சண்டினீஸ்டா தேசிய விடுதலை முன்னணி



**சாண்டினீஸ்டா தேசிய விடுதலை முன்னணி** (, ) நிக்கராகுவா நாட்டிலுள்ள ஒரு மக்களாட்சிசார் நிகருடைமைக் கொள்கையுள்ள அரசியல் கட்சி ஆகும். 19 ஜூலை 1961 ஆம் ஆண்டு கார்லோஸ் ஃபொன்சேக்கா, சில்வியோ மயோர்கா, தொமாஸ் போர்கே முதலானோரைக் கொண்ட பல்கலைக்கழக மாணவர் குழு தேசிய விடுதலை முன்னணி என்ற அமைப்பைத் தொடங்கியது. இரண்டாண்டுகளுக்குப் பின் 1930 களில் அமெரிக்க ஆக்கிரமிப்பை எதிர்த்த அகுஸ்டோ செஸார் சாண்டினோவின் பெயர் இணைக்கப்பட்டு சாண்டினீஸ்டா தேசிய விடுதலை முன்னணி உருவானது.  

2001 அதிபர் தேர்தலில் இந்த கட்சியைச் சேர்ந்த டானியல் ஒர்ட்டேகா 876927 வாக்குகளைப் பெற்றார் (43%). 2001 நடைபெற்ற பாராளுமன்றத் தேர்தல்களில் அக்கட்சி 915417 வாக்குகளைப் (42.1%, 41 இடங்கள்) பெற்றது. 2011 ஆம் ஆண்டின் தேர்தலில் 60.85% வாக்குகளைப் பெற்று வெற்றி பெற்றது. இந்தக் கட்சியின் பொதுச் செயலாளர் டானியல் ஒர்ட்டேகா நிக்கராகுவா நாட்டின் அதிபரானார்.
# நிக்கராகுவா கம்யூனிஸ்ட் கட்சி



**நிக்கராகுவா கம்யூனிஸ்ட் கட்சி** (*Partido Comunista de Nicaragua*) நிக்கராகுவா நாட்டிலுள்ள ஒரு பொதுவுடமைக் அரசியல் கட்சி ஆகும்.  
இது கட்சி 1967 ஆம் ஆண்டு துவக்கப்பட்டது.  

1984 நடைபெற்ற பாராளுமன்றத் தேர்தல்களில் 2 இடங்களையும் 1990 நடைபெற்ற பாராளுமன்றத் தேர்தல்களில் 2 இடங்களையும் பெற்றது.  

இந்தக் கட்சி அவான்ஸ் (Avance) என்ற இதழை வெளியிடுகிறது.
# நிக்கராகுவா மார்க்ஸிஸ்ட்-லெனினிஸ்ட் கட்சி


**நிக்கராகுவா மார்க்ஸிஸ்ட்-லெனினிஸ்ட் கட்சி** (*Partido Marxista-Leninista de Nicaragua*) நிக்கராகுவா நாட்டிலுள்ள ஒரு பொதுவுடமைக் அரசியல் கட்சி ஆகும். இந்தக் கட்சியின் தலைவர் இசிடொரொ டெல்லெச் இருந்தார்.  

1984 நடைபெற்ற பாராளுமன்றத் தேர்தல்களில் அக்கட்சி 2 இடங்கள் பெற்றது. 1990 அதிபர் தேர்தலில் இந்த கட்சியைச் சேர்ந்த இசிடொரொ டெல்லெச் அவர்கள் 8135 வாக்குகளைப் பெற்றார் (0.6%).  

இந்தக் கட்சி *Prensa Proletaria* என்ற இதழை வெளியிடுகிறது.
# கம்யூனிஸ்ட் கட்சி (ஸ்வீடன்)


**கம்யூனிஸ்ட் கட்சி** (*Kommunistiska Partiet*) ஸ்வீடன் நாட்டிலுள்ள ஒரு பொதுவுடமை அரசியல் கட்சி ஆகும். இது 1970-ம் ஆண்டு இக்கட்சி தொடங்கப்பட்டது. 1970 ஆம் ஆண்டு தொடங்கி 1999 ஆண்டு வரை இக்கட்சியின் தவிசாளராக ஃபிரான்க் பௌடே விளங்கினார். தற்போது, கட்சியின் நடப்பு தவிசாளராக அன்டர்ஸ் கார்ல்சன் இருக்கின்றார்.  

இந்தக் கட்சி *Proletären* என்ற இதழை வெளியிடுகிறது.  

1994 இலிருந்து இந்தக் கட்சியின் இளையோர் அமைப்பாக *புரட்சிகராமன கம்யூனிஸ்ட் வாலிபர்கள்* என்ற அமைப்பு தொழிற்பட்டுவருகிறது.  

1973 நடைபெற்ற பாராளுமன்றத் தேர்தல்களில் அக்கட்சி 8014 வாக்குகளைப் (0.16%) பெற்றது. ஆனால் அக்கட்சியால் எந்த இடத்தையும் கைப்பற்ற முடியவில்லை.  

## தேர்தல் முடிவுகள்

| **மாநகர சபை:** | **வாக்குகள் 2006:** | **% 2006:** | **ஆசனங்கள் 2006:** | **வாக்குகள் 2002:** | **% 2002:** | **ஆசனங்கள் 2002:** | **வாக்குகள் 1998:** | **% 1998** | **ஆசனங்கள் 1998:** |  |
| --- | --- | --- | --- | --- | --- | --- | --- | --- | --- | --- |
| அலிங்சாஸ் | 243 | 1.07% | 0 | 204 | 0.9% | 0 | 164 | 0.77% | 0 |  |
| கிஸ்லாவட் | 794 | 4.68% | 2 | 1099 | 6.51% | 3 | 1545 | 8.96% | 4 |  |
| கோடேபோர்ஃக் | 3701 | 1.27% | 0 | 4296 | 1.54% | 0 | 3797 | 1.44% | 0 |  |
| ஹெல்சிங்போர்ஃக் | 211 | 0.29% | 0 | 427 | 0.6% | 0 | - | - | - |  |
| ஜொன்கோபிங் | 300 | 0.40% | 0 | 328 | 0.44% | 0 | - | - | - |  |
| கார்ல்சாம்ன் | 847 | 4.33% | 2 | 2092 | 10.86% | 6 | 2469 | 12.71% | 7 |  |
| கிரிஸ்டியன்டாட் | 231 | 0.50% | 0 | 308 | 0.68% | 0 | 177 | 0.4% | 0 |  |
| லைசெக்கில் | 525 | 5.72% | 2 | 429 | 4.66% | 2 | 414 | 4.44% | 2 |  |
| மல்மோ | 451 | 0.29% | 0 | 477 | 0.32% | 0 | 319 | 0.22% | 0 |  |
| ஸ்டோக்கோம் | 449 | 0.09% | 0 | 511 | 0.1% | 0 | 765 | 0.17% | 0 |  |
| உப்சல | 497 | 0.43% | 0 | 451 | 0.4% | 0 | 196 | 0.17% | 0 |  |
| வக்ஸ்ஜோ | 323 | 0.66% | 0 | 301 | 0.65% | 0 | - | - | - | } |

## உசாத்துணைகள்